**Noemí Galera Nebot**, nada en Barcelona o 2 de febreiro de 1967, é unha produtora de televisión e directora de casting de Gestmusic Endemol, ademais de xurado en varios *talent shows* e directora da academia de *Operación Triunfo*.

Traxectoria
-----------

É directora de casting de Gestmusic Endemol, onde dirixiu os castings das edicións de *Operación Triunfo* (nas cales exerceu tamén as labores de subdirección e algunhas edicións participou tamén como xurado do programa), de *Eurojunior* e *¡Tu gran día!*, para TVE, *Lluvia de estrellas* para Antena 3, *Allá tú* para Telecinco e *Amor a primera vista* para TV3, entre outros.

Ademais, dirixiu os programas *Un siglo de canciones*, *2000 canciones* e *Nuestras canciones* para Canal 9, *100 anys de cançons* para TV3 e *Tu gran día* para TVE, entre outros.

Tamén codirixiu os programas de TVE *Todos con Ramón: Operación Eurovisión*, *Vicente, Ramón, Miguel y Davinia: Operación Eurovisión*, *La historia: Destino Eurovisión*, *Generación OT*, *Operación Eurovisión-2003*, *Ainhoa Cantalapiedra y amigos*, *Manuel Carrasco y amigos* e *Beth y amigos*.

Formou parte do xurado das edicións de *Operación Triunfo* de 2005, 2006, 2008, 2009 e 2011, ademais de *Operación Tony Manero* e *Tú sí que vales*.

En 2013, participou en *El número uno* como directora de castings escollendo as cancións para os concursantes deste programa.

En 2014 retomou o seu posto como xurado en *¡Mira quién baila!*, avaliando as actuacións dos bailaríns da novena edición en La 1. Os seus outros compañeiros do xurado foron Ángel Corella, Norma Duval e Miguel Ángel Rodríguez. Dende o 16 de outubro de 2016 até o 31 de outubro de 2016 presentou *OT: El reencuentro* con Manu Guix, coincidindo cos concursantes da primeira edición de *Operación Triunfo*.

En marzo de 2017, púxose á fronte do *casting* de *Tu cara no me suena todavía*, a versión de anónimos de *Tu cara me suena*, en Antena 3. Encargouse de dirixir a etapa de castings da nova edición de *Operación Triunfo* e de escoller os novos concursantes, e o 18 de xullo de 2017 sóubose que sería a nova directora da academia de *Operación Triunfo*, programa que se emitiu dende finais de outubro en La 1 de TVE.

### Vida persoal

Noemí casou no ano 2009 co músico e compositor Arnau Vila, colaborador nas producións de Miguel del Arco e os talent shows de Gestmusic Endemol, e teñen dous fillos, Aina (nada en 2010) e Lluc (nada en 2012).

Televisión
----------

* *Lluvia de estrellas* (1995 - 2007) - Antena 3
* *Operación Triunfo* (2001 - 2004) - La 1
* *Eurojunior* (2003 - 2006) - La 1
* *Operación Triunfo* (2005 - 2011) - Telecinco
* *¡Mira quién baila!* (2005 - 2014) - La 1
* *Allá tú* (2008) - Telecinco
* *Operación Tony Manero* (2008) - Telecinco
* *Tú sí que vales* (2008 - 2009) - Telecinco
* *Cántame una canción* (2010) - Telecinco
* *El número uno* (2012 - 2013) - Antena 3
* *Mi casa es la tuya* (2016) - Telecinco
* *OT: El reencuentro* (2016) - La 1
* *Tu cara no me suena todavía: Los castings* (2017) - Antena 3
* *Operación Triunfo* (2017-presente) - La 1

Notas
-----

1. ↑  "Noemí Galera" (en castelán). Consultado o 2021-07-07.
2. ↑  "OT 2017: Noemí Galera, mucho más que la directora de Operación Triunfo". *HOLA USA* (en castelán). 27 de xaneiro de 2018. Consultado o 28 de xaneiro de 2018.
3. ↑  "Para entrar a 'El Número Uno' ha que tener "ganas, afinar y comerte el escenario"" (en castelán). Consultado o 28 de xaneiro de 2018.
4. ↑  "El Sevilla, Noemí Galera, Norma Duval y Ángel Corella, jurado de 'Mira quién baila'". *FormulaTV* (en castelán). Consultado o 28 de xaneiro de 2018.
5. ↑  "OT: El Reencuentro: Todo lo que se vivió en el primer capítulo". *La Vanguardia*. Consultado o 28 de xaneiro de 2018.
6. ↑  "Noemí Galera y Àngel Llàcer, juntos en 'Tu cara no me suena todavía'". *Antena3.com* (en castelán). Consultado o 28 de xaneiro de 2018.
7. ↑  El País (18 de xullo de 2017). "‘Operación Triunfo’ 2017: Noemí Galera dirigirá la nueva academia". *El País* (en castelán). ISSN 1134-6582. Consultado o 28 de xaneiro de 2018.
8. ↑  Semana. "El álbum más íntimo de Noemí Galera y Arnau Vila, la pareja más consolidada de 'Operación Triunfo'". *Revista Semana* (en castelán). Arquivado dende o orixinal o 29 de xaneiro de 2018. Consultado o 28 de xaneiro de 2018.

|  |  |
| --- | --- |
| Control de autoridades | 
* Wd: Q9050522
* IMDb: nm1402149
* TMDb: 2511882

 |